సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
ఆ చిన్నోడే.. ఈ హీరోయిన్!
నచ్చుతుందో.. పిచ్చెకుతుందో.. తెలియాలంటే వేచి చూడాల్సిందే.
TNN | Updated:
Mar 6, 2017, 06:36PM IST
తేజ &lsquo;చిత్రం&rsquo; సినిమాలో &lsquo;కుక్క కావాలీ...&rsquo; అంటూ మారాం చేసిన బాలుడు గుర్తున్నాడా? ఇప్పుడు ఆ బాలుడే హీరోయిన్&zwnj;గా ఓ సినిమా వస్తోంది. బాలుడు.. హీరోయిన్ ఏంటని ఆశ్చర్యపోకండి. నిజానికి ఆ చిన్నోడు అబ్బాయి కాదు.. అమ్మాయి. నటుడు ఉత్తేజ్&zwnj; కుమార్తె &lsquo;చేతన&rsquo;. ప్రస్తుతం ఈమె &lsquo;పిచ్చిగా నచ్చావ్&zwnj;&rsquo; చిత్రంతో కథానాయికగా మన ముందుకు రాబోతోంది. వివిధ సినిమాల్లో చైల్డ్ ఆర్టిస్ట్&zwnj;గా అలరించిన చేతన .. సినిమా రంగంలోకి రావడానికి నాన్నే స్ఫూర్తి అంటోంది.
&lsquo;చిన్నతనం నుంచే నాన్న షూటింగ్&zwnj; కబుర్లు చెప్పేవారు. నలుగురు కలిసినా అవే మాటలు. నాకు తెలిసిన ప్రపంచం ఇదే. అందుకే సినిమా రంగం అంటే నాకు ఆసక్తి. ఇదే విషయం నాన్నకు చెప్పా&rsquo; అని ఆమె పేర్కొంది. దీంతో ఆసక్తి ఉంటే అలాగే కానివ్వు అంటూ వాళ్ల నాన్న దీవించారట. అంతేకాకుండా &lsquo;నటి అయితే క్రమశిక్షణగా ఉండాలి. ఎక్కడ ఉన్నా వందల కెమెరాలు గమనిస్తున్నంత జాగ్రత్తగా ఉండాలి. లైట్&zwnj;మెన్&zwnj; నుంచీ దర్శక, నిర్మాతల వరకూ అందరినీ సమానంగా గౌరవించాలి&rsquo; అని సూచించారట.
మూడేళ్లకే కెమెరా ముందు అడుగుపెట్టిన చేతన &lsquo;గిల్లికజ్జాలు&rsquo;, &lsquo;తెలంగాణ&rsquo;, &lsquo;బద్రి&rsquo;, &lsquo;ప్రియమైన నీకు&rsquo;, &lsquo;ఔనన్నా కాదన్నా&rsquo;, &lsquo;భద్రాచలం&rsquo;, &lsquo;పౌర్ణమి&rsquo; సినిమాల్లో నటించింది. &lsquo;చిత్రం&rsquo; సినిమాలోని &lsquo; కుక్క కావాలీ&rsquo; పాటలో ఆమె.. నాన్నతో పాటు నటించింది. మాస్&zwnj; కమ్యూనికేషన్&zwnj;లో డిగ్రీ, స్క్రీన్&zwnj; ప్లే రైటింగ్&zwnj;లో డిప్లొమా, కూచిపూడి నాట్యంలో డిప్లొమా కోర్సులు పూర్తి చేసిన చేతనకు.. హెచ్&zwnj;సీయూలో ఎం.ఎ. సీటొచ్చినా సినిమాలపై ఆసక్తితో చేరలేదు. విడుదలకు సిద్ధంగా ఉన్న &lsquo;పిచ్చిగా నచ్చావ్&rsquo; సినిమాను.. &lsquo;ఆ అమ్మాయి ఎవరో.. చేతన నటించిన సినిమా బావుంది అంటేనే చూస్తాను. ఉత్తేజ్&zwnj; కూతురు సినిమా బాగుంది అంటే చూడను&rsquo; అని చెప్పారట వాళ్ల నాన్న. మరి ఈ సినిమా మనకూ నచ్చుతుందో.. పిచ్చెకుతుందో.. తెలియాలంటే వేచి చూడాల్సిందే.